Slav
Jë slav a son le përson-e ch'a parlo le lenghe slave, dla famija linguìstica indoeuropenga. A son spantià an motobin ëd part ëd l'Eurasia, principalmènt ant l'Euròpa oriental, sentral, e sud-oriental, ant l'Asia dël nòrd e dël sènter. Tut ansema, jë slav a costituisso la pì part ëd la popolassion dl'Euròpa, anans dij pòpoj germànich e romans.

La religion pì spantià tra jë slav a l'é cola cristian-a ortodossa, contut che tra jë slav ossidentaj la pì spantià a sìa la religion cristian-a catòlica. Jë slav catòlich a ancludo croat, cech, cassub, polonèis, slesian, slovach, sloven e sòrb.